Tevrede Lekkerus is slegs 10 km buite Van Zylsrus aan die oewer van die droë Kurumanrivier in die Kalahari geleë.
Daar is verblyf in 3 selfsorg-eenhede. Elke eenheid het ’n kombuisie, slaaparea en 'n en suite-badkamer. Die kombuisie het ’n yskas, mikrogolfoond en tee- en koffiemaakgeriewe. Badhanddoeke word in alle eenhede voorsien.
Die kampeerplekke het elkeen 'n klein braai-area, elektriese kragpunt en 'n kraan. Kampeerders het toegang tot gehalte-ablusiegeriewe.